Държавен вестник, бр. 27, 2024 г., стр. 31

БРОЙ  27	
Д Ъ Р Ж А В Е Н  В Е С Т Н И К 	
СТР.  31  
цели Кодексът първично регулира правата 
и задълженията на страните по трудовите 
правоотношения, като изрично предвижда 
задължение на работодателя да осигури здра-
вословни и безопасни условия на труд – вж. 
чл. 275, ал. 1 КТ. В тази връзка разпоредбата 
на чл. 281, ал. 5 КТ задължава работодателя 
да организира провеждането на периодично 
обучение или инструктаж на работниците и 
служителите по правилата за осигуряване на 
здравословни и безопасни условия на труд при 
условия и по ред, определени с наредба на 
министъра на труда и социалната политика.
Според § 2 от заключителните разпоредби 
на оспорената Наредба същата е приета на 
основание чл. 281, ал. 5 КТ, който изрично 
овластява министъра на труда и социалната 
политика да приеме подзаконов нормативен 
акт за неговото прилагане. Обхватът на де-
легираната изключителна компетентност на 
министъра обаче е ограничен до неуредените 
от законовата норма обществени отношения, 
а това изключва възможността с наредбата да 
се разширява кръгът на посочените в Кодекса 
субекти. Разпоредбата на чл. 281, ал. 5 КТ 
регламентира задължение на работодателя 
за периодично обучение и инструктаж само 
на работниците и служителите, а от тук 
следва, че делегацията, която тази норма 
предоставя, не включва правомощието на 
органа на изпълнителната власт да приема 
административноправни норми, с които 
разширява приложното поле на чл. 281, 
ал. 5 АПК и спрямо „всички други лица, 
които ще посещават производствени звена 
на предприятието“.
Както е подчертал и тричленният състав, 
разпоредбите, които делегират нормотворческа 
компетентност, са императивни и не подле-
жат на разширително тълкуване. Обхватът на 
законовата делегация по чл. 218, ал. 5 КТ е 
точно определен по своите предмет и субекти. 
Разширяването на техния кръг чрез подзако-
нова норма, с която се дава първична уредба 
на неуредени от КТ обществени отношения, е 
в пряко нарушение на чл. 2, ал. 1, чл. 7, ал. 2 
и чл. 12 ЗНА. Министърът на труда и соци-
алната политика не притежава материална 
компетентност за приемането на оспорената 
разпоредба, с оглед на което тя е засегната от 
порок, обуславящ нейната нищожност. 
Друг извод не следва от сочените от каса-
тора разпоредби на ЗЗБУТ, транспониращи 
Директива 89/39/ЕИО, които са неприложими 
и ирелеванти за спора. По смисъла на чл. 75, 
ал. 2 АПК правното основание за издаване 
на оспорената Наредба е чл. 281, ал. 5 КТ, с 
оглед на което определящ е само обхватът на 
предоставената с тази норма компетентност. В 
нея не се включва приемане на подзаконови 
административноправни норми, които не само 
не са по прилагането на закона от по-висока 
степен, а и разширяват неговото приложно поле.
Гореизложеното обосновава крайния извод 
на настоящия петчленен състав, че обявявай-
ки нищожността на оспорената подзаконова 
разпоредба, тричленният състав е постановил 
правилно решение, което следва да бъде ос-
тавено в сила.
При този изход на спора и направеното 
искане в полза на ответника по касация след-
ва да се присъдят осъществените разноски, 
възлизащи на сумата от 1500 лв. заплатено 
адвокатско възнаграждение. Неговият раз-
мер не се явява прекомерен, а е съобразен с 
правната сложност на спора.
Така мотивиран и на основание чл. 222, 
ал. 1 от АПК, Върховният административен 
съд, петчленен състав на първа колегия,
Р Е Ш И :
Оставя в сила Решение № 11122 от 15.11.2023 г., 
постановено по адм. д. № 2401/2023 г. по описа 
на Върховния административен съд.
Осъжда Министерството на труда и со-
циалната политика да заплати на „Бони-
ки“ – ЕООД, с. Черни Осъм, община Троян, 
сумата от 1500 лв., представляваща разноски 
за касационното производство.
Решението не подлежи на обжалване.
Председател:  
Георги Чолаков
2213
Поправка. Министерският съвет прави следната поправка във връзка с допусната техническа 
грешка в Постановление № 44 на Министерския съвет от 7 март 2024 г. (ДВ, бр. 21 от 2024 г.) за из-
менение на Наредбата за условията и реда за участие на държавни служители от Държавна агенция 
„Национална сигурност“ в операции и мисии извън територията на Република България, приета с 
Постановление № 25 на Министерския съвет от 2008 г.:
В § 1 думите „27-годишна“ да се четат „26-годишна“.
2361